Ridaelamu

Ridaelamu on hoonetüüp, mis koosneb mitmest sarnase planeeringu ja välimusega elamuboksist. Igal ridaelamu boksil on tavaliselt oma sissepääs ja väiksem aiamaa või terrass. Selline ehitustüüp on levinud peamiselt tiheasustusega aladel. Ridaelamut iseloomustab eramajale sarnane privaatsus ning korterelamule omane väiksem halduskoormus.

Eriti hinnatud on ridaelamute äärmised ehk nurgaboksid. Need asuvad rohkem omaette. Nende juurde kuulub tavaliselt suurem maatükk. Aknad paiknevad kolmel küljel, mistõttu saab elamu rohkem loomulikku valgust.

 Ajalugu 
pisi|Pariis, üks varasemaid ridaelamute näiteid
Ridaelamud hakkasid Euroopas kujunema 16. sajandil, kui linnastumine ja elanikkonna kasv suurendasid vajadust ruumisäästlike, ent eraldiseisvate eluruumide järele."16th Century Architecture Explained: History, Styles, and Innovations."  ArchitectureCourses.org. Vaadatud 19. juunil 2025.

Inglismaal hakati selliseid elamuid ehitama töölisklassi peredele. 18. ja 19. sajandil muutusid ridaelamud eriti populaarseks Suurbritannias, eelkõige Londonis, kus neid rajati näiteks Belgravias, Bloomsburys ja Fitzrovias."Quintessentially British, the London Terrace Home Offers Historic Charm." 25. juuni 2024. Mansion Global. Vaadatud 19. juunil 2025. Need piirkonnad on tänaseni tuntud oma ajalooliste ridaelamute poolest, mis moodustavad olulise osa linna arhitektuuripärandist. 

Belgias arenes ridaelamutüüp tihedalt asustatud linnaruumis kitsaste tänavate äärde ehitatud mitmekorruseliste hoonetena."Brussels Housing. Atlas of Residential Building Types." 14. märts 2023. ArchDaily. Vaadatud 19. juunil 2025.

 Viited 

Kategooria:Ehitised